Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 1 พ.ย.65
Daily Focus-บล.ฟินันเซีย ไซรัส ประจำวันที่ 1 พ.ย.65
1 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (1 พ.ย.65) คาด SET Index ยังแกว่ง Sideways ในกรอบ 1,600-1,620 จุด โดยขาดปัจจัยใหม่เข้ามากระตุ้น ตลาดยังคงรอจับตาผลการประชุม FED วันที่ 2-3 พ.ย. นี้ ซึ่งคาดว่าจะปรับขึ้นดอกเบี้ยแรงอีก 0.75% เป็นครั้งสุดท้าย ก่อนชะลอความเร็วในการปรับขึ้นในการประชุมครั้งถัดๆ ไป โดยต้องติดตามถ้อยแถลงของประธาน FED ต่อมุมมองเงินเฟ้อและการส่งสัญญาณดำเนินนโยบายการเงิน ขณะที่ตัวเลขเศรษฐกิจต่างประเทศดูไม่ดีนักทั้ง GDP ไตรมาส 3/65 ของยูโรโซนที่ชะลอลงชัดเจน +0.2% จากไตรมาสก่อน, +2.1% จากปีก่อน
ขณะที่เงินเฟ้อเดือน ต.ค. พุ่งขึ้นแตะ +10.7% จากปีก่อน ส่วน GDP ไตรมาส 3/65 ของฮ่องกงหดตัวแรง -2.6% จากไตรมาสก่อน, -4.5% จากปีก่อน ด้านปัจจัยในประเทศโฟกัสยังคงอยู่ที่การทยอยประกาศกำไรไตรมาส 3/65 ของบริษัทจดทะเบียน และยังคาดหวังเชิงบวกต่อเศรษฐกิจที่คาดทยอยฟื้นตัวในไตรมาส 4/65 ถึง 66 ยังคงชอบหุ้น Domestic และ Reopening Play ซึ่งคาดว่าจะสามารถ Outperform หุ้น Global Play และตลาดได้ต่อเนื่อง
กลยุทธ์ : เลือกเก็งกำไรหุ้นที่คาดงบไตรมาส 3/65 แข็งแกร่งและมีปัจจัยบวกเฉพาะตัว // ถือลงทุนหลังสะสมหุ้นเพิ่ม
หุ้นเด่นเดือน พ.ย. :  BBL, DOHOME, EKH, MAKRO, NOBLE